title: 2005/845/Euratom: Rozhodnutie Komisie z  25. novembra 2005  týkajúce sa pristúpenia Európskeho spoločenstva pre atómovú energiu k Dohovoru o pomoci v prípade jadrovej alebo radiačnej havárie

text:
               30.11.2005

               SK

               Úradný vestník Európskej únie

               L 314/27

         ROZHODNUTIE KOMISIE
   z 25. novembra 2005
   týkajúce sa pristúpenia Európskeho spoločenstva pre atómovú energiu k Dohovoru o pomoci v prípade jadrovej alebo radiačnej havárie
   (2005/845/Euratom)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva pre atómovú energiu, a najmä na jej druhý odsek článku 101,
   so zreteľom na rozhodnutie Rady z 23. mája 2005, ktorým sa schvaľuje uzavretie Dohovoru o pomoci v prípade jadrovej alebo radiačnej havárie,
   keďže:

               (1)

               Zmluvnými stranami Dohovoru o pomoci v prípade jadrovej alebo radiačnej havárie je dvadsaťtri členských štátov.

               (2)

               Európske spoločenstvo pre jadrovú energiu by malo pristúpiť k Dohovoru o pomoci v prípade jadrovej alebo radiačnej havárie,

         ROZHODLA TAKTO:
   Článok 1
   Pristúpenie k Dohovoru o pomoci v prípade jadrovej alebo radiačnej havárie sa týmto potvrdzuje v mene Európskeho spoločenstva pre jadrovú energiu.
   Znenie Dohovoru o pomoci v prípade jadrovej alebo radiačnej havárie a vyhlásenie Európskeho spoločenstva pre jadrovú energiu podľa ustanovení článku 14 ods. 5 písm. c) uvedeného dohovoru sú pripojené k tomuto rozhodnutiu.
   Článok 2
   Listina o pristúpení sa uloží u generálneho riaditeľa Medzinárodnej agentúry pre jadrovú energiu, depozitára Dohovoru o pomoci v prípade jadrovej alebo radiačnej havárie, čo najskôr po prijatí tohto rozhodnutia vo forme listu podpísaného vedúcim Delegácie Európskej komisie pri medzinárodných organizáciách vo Viedni.

      V Bruseli 25. novembra 2005

            Za Komisiu

         Andris PIEBALGS

            člen Komisie

   Vyhlásenie podľa článku 14 ods. 5 písm. c) Dohovoru o pomoci v prípade jadrovej alebo radiačnej havárie
   Spoločenstvo má právomoci, o ktoré sa delí so svojimi členskými štátmi v oblasti vzájomnej pomoci v prípade radiačnej havárie, v rozsahu podľa článku 2 písm. b) a príslušných ustanovení hlavy II kapitoly 3 „Ochrana zdravia“ Zmluvy o založení Európskeho spoločenstva pre atómovú energiu.
    ---documentbreak---

               30.11.2005

               SK

               Úradný vestník Európskej únie

               L 314/28

         DOHOVOR O POMOCI V PRÍPADE JADROVEJ ALEBO RADIAČNEJ HAVÁRIE
   ŠTÁTY, KTORÉ SÚ STRANAMI TOHTO DOHOVORU,
   VEDOMÉ SI toho, že jadrové činnosti sú vykonávané vo viacerých štátoch,
   UVEDOMUJÚC SI, že boli a sú prijímané komplexné opatrenia na zabezpečenie vysokej úrovne bezpečnosti pri jadrových činnostiach s cieľom zabrániť jadrovým haváriám a minimalizovať následky akejkoľvek takejto havárie, ak by vznikla,
   ŽELAJÚC SI ďalej posilňovať medzinárodnú spoluprácu v oblasti bezpečného rozvoja a využívania jadrovej energie,
   PRESVEDČENÉ o potrebe medzinárodného rámca, ktorý by uľahčil okamžité poskytnutie pomoci v prípade jadrovej alebo radiačnej havárie na zmiernenie ich následkov,
   UVEDOMUJÚC SI užitočnosť dvojstranných a mnohostranných dojednaní pre vzájomnú pomoc v tejto oblasti,
   UVEDOMUJÚC SI činnosti Medzinárodnej agentúry pre jadrovú energiu pri vývoji usmernení týkajúcich sa dojednaní o vzájomnej havarijnej pomoci v súvislosti s jadrovou alebo radiačnou haváriou,
   DOHODLI SA takto:
   Článok 1
   Všeobecné ustanovenia
   1.   Zmluvné štáty spolupracujú navzájom a s Medzinárodnou agentúrou pre jadrovú energiu (ďalej len „agentúra“) v súlade s ustanoveniami tohto dohovoru, aby uľahčili poskytovanie okamžitej pomoci v prípade jadrovej alebo radiačnej havárie s cieľom minimalizovať jej následky a ochrániť životy, majetok a životné prostredie pred účinkami rádioaktívnych únikov.
   2.   S cieľom uľahčiť takúto spoluprácu sa zmluvné štáty môžu dohodnúť na bilatelárnych alebo multilaterálnych dojednaniach, alebo v potrebných prípadoch na ich kombinácii, aby zabránili alebo minimalizovali ujmu na zdraví a škodu, ktorá môže vzniknúť v prípade jadrovej alebo radiačnej havárie.
   3.   Zmluvné štáty žiadajú agentúru, konajúcu v rámci svojich stanov, aby vyvinula všetko úsilie v súlade s ustanoveniami tohto dohovoru na presadzovanie, uľahčenie a podporu spolupráce medzi zmluvnými štátmi, ktorá sa ustanovuje v tomto dohovore.
   Článok 2
   Poskytnutie pomoci
   1.   Ak zmluvný štát potrebuje v prípade jadrovej alebo radiačnej havárie pomoc, môže bez ohľadu na to, či má takáto havária alebo mimoriadna udalosť pôvod na jeho území alebo v oblasti spadajúcej pod jeho jurisdikciu alebo kontrolu, požiadať o pomoc akýkoľvek iný zmluvný štát, a to priamo alebo prostredníctvom agentúry, od agentúry alebo v náležitých prípadoch od iných medzinárodných medzivládnych organizácií (ďalej len „medzinárodné organizácie“).
   2.   Zmluvný štát, ktorý žiada o pomoc, stanoví rozsah a typ požadovanej pomoci, a ak je to možné, poskytne strane poskytujúcej pomoc také informácie, ktoré môžu byť pre túto stranu nevyhnutné na určenie toho, do akej miery je schopná vyhovieť žiadosti. V prípade, že žiadajúci zmluvný štát nemôže špecifikovať rozsah a typ požadovanej pomoci, žiadajúci zmluvný štát a strana poskytujúca pomoc rozhodnú po vzájomnej konzultácii o rozsahu a type požadovanej pomoci.
   3.   Každý zmluvný štát, ktorý je požiadaný o takúto pomoc, bezodkladne rozhodne a oznámi žiadajúcemu zmluvnému štátu, priamo alebo prostredníctvom agentúry, či je schopný poskytnúť požadovanú pomoc, ako aj o rozsah a podmienky pomoci, ktorá môže byť poskytnutá.
   4.   Zmluvné štáty zistia a oznámia v rozsahu svojich možností agentúre expertov, zariadenie a materiály, ktoré by mohli byť dané k dispozícii na účely poskytnutia pomoci pre iné zmluvné štáty v prípade jadrovej alebo radiačnej havárie, ako aj podmienky poskytovania takejto pomoci, osobitne finančné.
   5.   Ktorýkoľvek zmluvný štát môže požiadať o pomoc týkajúcu sa lekárskeho ošetrenia alebo dočasného premiestnenia osôb zasiahnutých jadrovou alebo radiačnou haváriou na územie iného zmluvného štátu.
   6.   V súlade so svojimi stanovami a ustanoveniami tohto dohovoru agentúra odpovie na žiadosť žiadajúceho zmluvného štátu alebo členského štátu o pomoc v prípade jadrovej alebo radiačnej havárie tak, že:

               a)

               sprístupní príslušné zdroje vyčlenené na tento účel;

               b)

               bezodkladne predá žiadosť iným štátom a medzinárodným organizáciám, ktoré podľa informácií agentúry môžu disponovať potrebnými zdrojmi; a

               c)

               ak o to požiada žiadajúci štát, koordinuje pomoc na medzinárodnej úrovni, ktorá sa takto môže stať dostupnou.

         Článok 3
   Zameranie a kontrola pomoci
   Pokiaľ nebolo dohodnuté inak:

               a)

               za všeobecné zameranie, kontrolu, koordináciu a dozor nad pomocou nesie zodpovednosť na svojom území žiadajúci štát. Pokiaľ pomoc zahŕňa aj pracovníkov, strana poskytujúca pomoc určí po porade so žiadajúcim štátom osobu, ktorá je zodpovedná za pracovníkov a zariadenie poskytnuté touto stranou a vykonáva nad nimi bezprostredný operačný dozor. Určená osoba vykonáva dozor v spolupráci s príslušnými orgánmi žiadajúceho štátu;

               b)

               na riadnu a účinnú správu pomoci poskytne žiadajúci štát v rozsahu svojich možností miestne zariadenia a služby. Žiadajúci štát zaistí ochranu personálu, zariadenia a materiálov, ktoré sú na takéto účely dopravené na jeho územie stranou poskytujúcou pomoc alebo v jej mene;

               c)

               vlastníctvo zariadenia a materiálov poskytnutého ktoroukoľvek stranou počas poskytovania pomoci je nedotknuté a jeho navrátenie je zaistené;

               d)

               zmluvný štát, ktorý poskytuje pomoc na žiadosť podľa odseku 5 článku 2, koordinuje pomoc na vlastnom území.

         Článok 4
   Príslušné orgány a styčné miesta
   1.   Každý zmluvný štát oznámi agentúre a ostatným zmluvným štátom, priamo alebo prostredníctvom agentúry, svoje príslušné orgány a styčné miesto, ktoré sú splnomocnené žiadať a prijímať žiadosti o pomoc a prijímať ponuky na poskytnutie pomoci. Takéto styčné miesta a centrálne miesto v agentúre musia byť neprestajne prístupné.
   2.   Každý zmluvný štát bezodkladne informuje agentúru o akýchkoľvek zmenách, ku ktorým môže dojsť v informáciách uvedených v odseku 1.
   3.   Agentúra poskytuje pravidelne a urýchlene zmluvným štátom, členským štátom a príslušným medzinárodným organizáciám informácie uvedené v odsekoch 1 a 2.
   Článok 5
   Funkcie agentúry
   Zmluvné štáty žiadajú v súlade s článkom 1 odsek 3 a bez toho, aby boli dotknuté ustanovenia tohto dohovoru, agentúru, aby:

               a)

               zhromažďovala a doručovala zmluvným štátom a členským štátom informácie týkajúce sa:

                           i)

                           expertov, zariadenia a materiálov, ktoré by mohli byť k dispozícii v prípade jadrových alebo radiačných havárií;

                           ii)

                           metodík, techník a dostupných výsledkov výskumu týkajúceho sa reakcie na jadrové alebo radiačné havárie;

               b)

               pomáhala zmluvnému štátu alebo členskému štátu, ak je o to požiadaná, v ktorejkoľvek z nasledujúcich alebo v iných príslušných záležitostiach:

                           i)

                           príprava havarijných plánov pre prípady jadrových a radiačných havárií, ako aj príslušných právnych predpisov;

                           ii)

                           vypracovanie náležitých školiacich programov pre pracovníkov, ktorí sa majú zaoberať jadrovými a radiačnými haváriami;

                           iii)

                           zasielanie žiadostí o pomoc a relevantných informácií v prípade jadrovej alebo radiačnej havárie;

                           iv)

                           vývoj príslušných programov, postupov a noriem radiačného monitorovania;

                           v)

                           preskúmanie možnosti vytvorenia príslušných systémov radiačného monitorovania;

               c)

               dala k dispozícii zmluvnému alebo členskému štátu, ktorý žiada o pomoc v prípade jadrovej alebo radiačnej havárie, primerané zdroje určené na vykonanie počiatočného vyhodnotenia havárie;

               d)

               ponúkne svoje služby zmluvným štátom a členským štátom v prípade jadrovej alebo radiačnej havárie;

               e)

               vytvorila a udržiavala spojenie s príslušnými medzinárodnými organizáciami na účely získania a výmeny relevantných informácií a údajov a zostavila zoznam takýchto organizácií, ktorý bude k dispozícii zmluvným štátom, členským štátom a uvedeným organizáciám.

         Článok 6
   Dôvernosť a verejné vyhlásenia
   1.   Žiadajúci štát a strana poskytujúca pomoc chránia dôvernosť akýchkoľvek dôverných informácií, ktoré získali v súvislosti s pomocou v prípade jadrovej alebo radiačnej havárie. Takéto informácie sa použijú výhradne na účely dohodnutej pomoci.
   2.   Strana poskytujúca pomoc vynaloží všetko úsilie na vzájomnú koordináciu so žiadajúcim štátom pred sprístupnením informácií pre verejnosť o pomoci poskytnutej v súvislosti s jadrovou alebo radiačnou haváriou.
   Článok 7
   Náhrada nákladov
   1.   Strana poskytujúca pomoc môže žiadajúcemu štátu ponúknuť bezplatnú pomoc. V prípade, že strana poskytujúca pomoc zvažuje ponuku pomoci na takomto základe, zohľadní:

               a)

               charakter jadrovej alebo radiačnej havárie;

               b)

               miesto vzniku jadrovej alebo radiačnej havárie;

               c)

               potreby rozvojových krajín;

               d)

               osobitné potreby krajín bez jadrových zariadení; a

               e)

               akékoľvek iné relevantné faktory.

         2.   Ak sa pomoc poskytuje celkovo alebo čiastočne na základe náhrady, žiadajúci štát nahradí strane poskytujúcej pomoc náklady spojené so službami, ktoré boli poskytnuté osobami alebo organizáciami konajúcimi v jej mene, a všetky náklady súvisiace s pomocou, ak nie sú priamo uhradené žiadajúcim štátom. Ak nie je dohodnuté inak, náhrada sa poskytne ihneď po tom, ako strana poskytujúca pomoc predložila svoju požiadavku na náhradu žiadajúcemu štátu a je, pokiaľ ide o náklady iné ako miestne náklady, voľne prevoditeľná.
   3.   Bez ohľadu na odsek 2 sa môže strana poskytujúca pomoc kedykoľvek zriecť celej náhrady alebo jej časti alebo súhlasiť s odložením celej náhrady alebo jej časti. Pri posudzovaní takéhoto zrieknutia alebo odloženia strany poskytujúce pomoc náležite zvážia potreby rozvojových krajín.
   Článok 8
   Výsady, imunity a úľavy
   1.   Žiadajúci štát poskytne pracovníkom strany poskytujúcej pomoc a pracovníkom konajúcim v jej mene výsady, imunity a úľavy na výkon ich funkcií súvisiacich s pomocou.
   2.   Žiadajúci štát poskytne pracovníkom strany poskytujúcej pomoc a pracovníkom konajúcim v jej mene, ktorí boli riadne oznámení žiadajúcemu štátu a boli ním akceptovaní, tieto výsady a imunity:

               a)

               imunitu voči zatknutiu, zadržaniu a súdnemu konaniu zo strany žiadajúceho štátu vrátane vyňatia z jeho trestnej, občianskej a správnej jurisdikcie, pokiaľ ide o konanie alebo opomenutie konania pri výkone ich povinností; a

               b)

               oslobodenie od daní, ciel alebo iných poplatkov, okrem tých, ktoré sú zvyčajne zahrnuté v cene tovarov alebo platené za poskytnuté služby, v súvislosti s výkonom ich funkcií súvisiacich s pomocou.

         3.   Žiadajúci štát:

               a)

               oslobodí stranu poskytujúcu pomoc od daní, ciel alebo iných poplatkov za zariadenie a majetok, ktorý strana poskytujúca pomoc dopravila na územie žiadajúceho štátu na účely pomoci; a

               b)

               poskytne imunitu voči zaisteniu, odstaveniu alebo zabaveniu takéhoto zariadenia a majetku.

         4.   Žiadajúci štát zabezpečí vrátenie takéhoto zariadenia a majetku. Ak o to požiada strana poskytujúca pomoc, žiadajúci štát zaistí v takej miere, v akej je schopný, nevyhnutnú dekontamináciu opätovne použiteľného zariadenia použitého pri pomoci pred jeho navrátením.
   5.   Pre pracovníkov oznámených podľa odseku 2 a pre zariadenie a majetok súvisiaci s pomocou žiadajúci štát uľahčí vstup na svoje územie, pobyt na svojom území a opustenie svojho vnútroštátneho územia.
   6.   Tento článok nezaväzuje žiadajúci štát poskytovať výsady a imunity ustanovené v predchádzajúcich odsekoch svojim občanom alebo osobám s trvalým pobytom na území žiadajúceho štátu.
   7.   Bez toho, aby boli dotknuté výsady a imunity, všetky osoby, ktoré požívajú takéto výsady a imunity podľa tohto článku, sú povinné rešpektovať zákony a predpisy žiadajúceho štátu. Ich povinnosťou je takisto nezasahovať do vnútorných záležitostí žiadajúceho štátu.
   8.   Týmto článkom nie sú dotknuté práva a povinnosti vyplývajúce z výsad a imunít poskytnutých podľa iných medzinárodných zmlúv alebo pravidiel medzinárodného obyčajového práva.
   9.   Pri podpise, prijatí, schválení alebo pristúpení k tomuto dohovoru môže štát vyhlásiť, že sa v celom rozsahu alebo sčasti nepovažuje byť viazaný odsekmi 2 a 3.
   10.   Zmluvný štát môže svoje vyhlásenie podľa odseku 9 kedykoľvek odvolať prostredníctvom oznámenia depozitárovi.
   Článok 9
   Tranzit personálu, zariadenia a majetku
   Každý zmluvný štát sa na žiadosť žiadajúceho štátu alebo strany poskytujúcej pomoc usiluje o uľahčenie tranzitu riadne oznámených pracovníkov, zariadenia a majetku súvisiaceho s pomocou do a zo žiadajúceho štátu cez svoje územie.
   Článok 10
   Nároky a náhrada škody
   1.   Zmluvné štáty úzko spolupracujú, aby uľahčili urovnanie právnych sporov a nárokov v zmysle tohto článku.
   2.   Pokiaľ nebolo dohodnuté inak, žiadajúci štát v prípade smrti alebo ujmy na zdraví osôb, poškodenia alebo straty majetku alebo poškodenia životného prostredia, ktoré boli spôsobené na jeho území alebo na inej oblasti pod jeho jurisdikciou alebo kontrolou počas poskytovania pomoci:

               a)

               nebude viesť žiadne súdne konanie proti strane poskytujúcej pomoc alebo fyzickým osobám alebo iným právnym subjektom konajúcim v jej mene;

               b)

               prevezme zodpovednosť za urovnanie právnych sporov a nárokov vznesených tretími stranami voči strane poskytujúcej pomoc alebo voči fyzickým osobám alebo právnym subjektom konajúcim v jej mene;

               c)

               oslobodzuje strane poskytujúcej pomoc alebo fyzické osoby alebo iné právne subjekty konajúce v jej mene od zodpovednosti za škodu, ktorú by utrpeli v súvislosti so súdnymi konaniami a nárokmi uvedenými v písm. b); a

               d)

               poskytne strane poskytujúcej pomoc alebo fyzickým osobám alebo právnickým osobám konajúcim v jej mene náhradu škody za:

                           i)

                           smrť alebo ujmu na zdraví pracovníka strany poskytujúcej pomoc alebo fyzických osôb konajúcich v jej mene;

                           ii)

                           stratu nespotrebiteľného zariadenia alebo materiálov súvisiacich s pomocou alebo škodu na nich spôsobenú;

         okrem prípadov úmyselného protiprávneho konania jednotlivcov, ktorý spôsobili smrť, ujmu na zdraví, stratu alebo škodu.
   3.   Tento článok nevylučuje náhradu škody alebo odškodnenie podľa akejkoľvek uplatniteľnej medzinárodnej zmluvy alebo vnútroštátnych právnych predpisov ktoréhokoľvek štátu.
   4.   Tento článok nezaväzuje žiadajúci štát k celkovému alebo čiastočnému uplatňovaniu odseku 2 na svojich občanov alebo osoby s trvalým pobytom.
   5.   Pri podpise, ratifikácii, prijatí, schválení alebo pristúpení k tomuto dohovoru môže štát vyhlásiť:

               a)

               že sa nepovažuje byť viazaný odsekom 2 v celom rozsahu alebo sčasti;

               b)

               že nebude uplatňovať odsek 2 v celom rozsahu alebo sčasti v prípade hrubej nedbanlivosti zo strany jednotlivcov, ktorý spôsobili smrť, ujmu na zdraví, stratu alebo škodu.

         6.   Zmluvný štát, ktorý urobil vyhlásenie v súlade s odsekom 5, ho môže kedykoľvek odvolať prostredníctvom oznámenia depozitárovi.
   Článok 11
   Ukončenie pomoci
   Po patričných konzultáciách a písomnom oznámení môže žiadajúci štát alebo strana poskytujúca pomoc kedykoľvek požiadať o ukončenie pomoci prijatej alebo poskytnutej v zmysle tohto dohovoru. Po predložení takejto žiadosti sa zúčastnené strany poradia, aby zaistili riadne ukončenie pomoci.
   Článok 12
   Vzťah k iným medzinárodným dohodám
   Tento dohovor nemá vplyv na vzájomné práva a povinnosti zmluvných štátov podľa existujúcich medzinárodných dohôd, ktoré sa týkajú záležitostí spadajúcich pod tento dohovor alebo podľa budúcich medzinárodných dohôd uzavretých v súlade s predmetom a účelom tohto dohovoru.
   Článok 13
   Riešenie sporov
   1.   V prípade sporu medzi zmluvnými štátmi alebo medzi zmluvnými štátmi a agentúrou, ktorý sa týka výkladu alebo uplatňovania tohto dohovoru, strany sporu uskutočňujú konzultácie s cieľom vyriešiť spor rokovaním alebo akýmikoľvek inými mierovými prostriedkami riešenia sporov, ktoré sú pre ne prijateľné.
   2.   Ak spor takéhoto druhu medzi zmluvnými štátmi nie je možné vyriešiť v priebehu jedného roka od žiadosti o konzultáciu podľa odseku 1, spor sa na žiadosť ktorejkoľvek strany sporu predloží na rozhodcovské konanie alebo na rozhodnutie Medzinárodnému súdnemu dvoru. Ak sa spor predloží na rozhodcovské konanie a ak do šiestich mesiacov od predloženia žiadosti strany sporu nie sú schopné dohodnúť sa na organizácii rozhodcovského konania, ktorákoľvek strana môže požiadať predsedu Medzinárodného súdneho dvora alebo generálneho tajomníka Organizácie Spojených národov o vymenovanie jedného alebo viacerých rozhodcov. V prípade protichodných žiadostí strán sporu má prednosť žiadosť určená generálnemu tajomníkovi Organizácie Spojených národov.
   3.   Pri podpise, ratifikácii, prijatí, schválení alebo pristúpení k tomuto dohovoru môže štát vyhlásiť, že sa nepovažuje byť viazaný jedným alebo žiadnym z oboch postupov riešenia sporov ustanovenými v odseku 2. Ostatné zmluvné štáty nie sú viazané postupom riešenia sporu ustanoveným v odseku 2 vo vzťahu k takému zmluvnému štátu, pre ktorý je takéto vyhlásenie platné.
   4.   Zmluvný štát, ktorý urobil vyhlásenie v súlade s odsekom 3, ho môže kedykoľvek odvolať prostredníctvom oznámenia depozitárovi.
   Článok 14
   Nadobudnutie platnosti
   1.   Tento dohovor je otvorený na podpis všetkým štátom a Namíbii, zastúpenej Radou Organizácie Spojených národov pre Namíbiu, v sídle Medzinárodnej agentúry pre atómovú energiu vo Viedni od 26. septembra 1986 a v sídle Organizácie Spojených národov v New Yorku od 6. októbra 1986, a to buď do nadobudnutia jeho platnosti, alebo počas 12 mesiacov, a to podľa toho, ktoré obdobie je dlhšie.
   2.   Ktorýkoľvek štát a Namíbia, zastúpená Radou Organizácie Spojených národov pre Namíbiu, môže vyjadriť svoj súhlas s tým, že bude viazaný týmto dohovorom prostredníctvom podpisu alebo uloženia listiny o ratifikácii, prijatí alebo schválení po podpise s výhradou ratifikácie, prijatia alebo schválenia, alebo uložením listiny o pristúpení. Listiny o ratifikácii, prijatí, schválení alebo pristúpení budú uložené u depozitára dohody.
   3.   Tento dohovor nadobúda platnosť tridsať dní po tom, ako tri štáty vyjadrili svoj súhlas byť viazané týmto dohovorom.
   4.   Pre každý štát, ktorý vyjadrí súhlas s tým, že bude viazaný týmto dohovorom po nadobudnutí jeho platnosti, nadobudne tento dohovor platnosť tridsať dní po vyjadrení súhlasu.

               5.

                           a)

                           Ako je ustanovené v tomto článku, je tento dohovor otvorený pre pristúpenie medzinárodným organizáciám a organizáciám pre regionálnu integráciu tvoreným suverénnymi štátmi, ktoré sú oprávnené dojednávať, uzatvárať a uplatňovať medzinárodné dohody v záležitostiach, ktoré sú predmetom tohto dohovoru.

                           b)

                           V záležitostiach, ktoré sú v medziach ich právomoci, vykonávajú takéto organizácie vo vlastnom mene práva a plnia povinnosti, ktorý tento dohovor priznáva zmluvným štátom.

                           c)

                           Keď bude takáto organizácia ukladať svoju listinu o pristúpení, predloží depozitárovi vyhlásenie, v ktorom oznámi rozsah svojej právomoci vo vzťahu k záležitostiam, ktoré sú predmetom tohto dohovoru.

                           d)

                           Takáto organizácia nebude mať žiadny hlas navyše k hlasom členských štátov, ktoré sú jej členmi.

         Článok 15
   Predbežné uplatňovanie
   Štát môže pri podpísaní alebo kedykoľvek neskôr pred tým, ako preň nadobudne platnosť tento dohovor, vyhlásiť, že bude tento dohovor uplatňovať predbežne.
   Článok 16
   Zmeny
   1.   Ktorýkoľvek zmluvný štát môže navrhnúť zmenu tohto protokolu. Navrhovaná zmena musí byť predložená depozitárovi, ktorý ju okamžite doručí všetkým zmluvným štátom.
   2.   Ak väčšina zmluvných štátov požiada depozitára, aby zvolal konferenciu na zváženie navrhovaných zmien, depozitár pozve všetky zmluvné štáty, aby sa zúčastnili na takejto konferencii, ktorá sa začne najskôr tridsať dní po rozoslaní pozvánok. Akékoľvek zmena prijatá na tejto konferencii dvojtretinovou väčšinou všetkých zmluvných štátov sa zaznamená v protokole, ktorý je otvorený na podpis vo Viedni a v New Yorku pre všetky zmluvné štáty.
   3.   Protokol nadobudne platnosť tridsať dní po tom, ako tri štáty vyjadrili svoj súhlas byť viazané týmto protokolom. Pre každý štát, ktorý vyjadrí súhlas s tým, že bude viazaný týmto protokolom po nadobudnutí jeho platnosti, nadobudne tento protokol platnosť tridsať dní po vyjadrení súhlasu.
   Článok 17
   Vypovedanie
   1.   Každý zmluvný štát môže vypovedať tento dohovor písomným oznámením depozitárovi.
   2.   Vypovedanie nadobudne účinnosť jeden rok po dni, keď depozitár prijal oznámenie.
   Článok 18
   Depozitár
   1.   Depozitárom tohto dohovoru je generálny riaditeľ agentúry.
   2.   Generálny riaditeľ agentúry ihneď oznámi každému zmluvnému štátu a všetkým ostatným štátom:

               a)

               každý podpis tohto dohovoru alebo akéhokoľvek protokolu so zmenami a doplneniami;

               b)

               každé uloženie listiny o ratifikácii, prijatí, schválení alebo pristúpení, ktoré sa týka tohto dohovoru alebo akéhokoľvek protokolu so zmenami a doplneniami;

               c)

               akékoľvek vyhlásenie alebo jeho odvolanie podľa článkov 8, 10 a 13;

               d)

               akékoľvek vyhlásenie o predbežnom uplatňovaní tohto dohovoru podľa článku 15;

               e)

               nadobudnutie platnosti tohto dohovoru a jeho akýchkoľvek zmien a doplnení; a

               f)

               každé vypovedanie podľa článku 17.

         Článok 19
   Platné znenia a overené kópie
   Originál tohto dohovoru, ktorého arabské, čínske, anglické, francúzske, ruské a španielske znenia sú rovnako platné, bude uložený u generálneho riaditeľa Medzinárodnej agentúry pre atómovú energiu, ktorý pošle overené kópie zmluvným štátom a všetkým ďalším štátom.
   NA DÔKAZ TOHO podpísaní, plne oprávnení, podpísali tento dohovor, ktorý je otvorený na podpis, ako je uvedené v odseku 1 článku 14.
   PRIJATÉ generálnou konferenciou Medzinárodnej agentúry pre atómovú energiu na osobitnom zasadnutí vo Viedni dvadsiateho šiesteho septembra tisíc deväťsto osemdesiat šesť.


title: Rozhodnutie Európskeho parlamentu a Rady č. 451/2003/ES z 27. februára 2003, ktorým sa mení a dopĺňa rozhodnutie č. 253/2000/ES, ktorým sa zavádza druhá fáza programu spoločenstva v oblasti vzdelávania Sokrates

text:
Avis juridique important

|

32003D0451

Official Journal L 069 , 13/03/2003 P. 0006 - 0007

ROZHODNUTIE EURÓPSKEHO PARLAMENTU A RADY č. 451/2003/ESz 27. februára 2003,ktorým sa mení a dopĺňa rozhodnutie č. 253/2000/ES, ktorým sa zavádza druhá fáza programu spoločenstva v oblasti vzdelávania "Sokrates"EURÓPSKY PARLAMENT A RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej články 149 a 150,so zreteľom na návrh Komisie[1],so zreteľom na stanovisko Hospodárskeho a sociálneho výboru[2],po porade s Výborom regiónov,konajúc v súlade s postupom ustanoveným v článku 251 Zmluvy[3],keďže:(1) oddiel IV, bod B.2 prílohy k rozhodnutiu č. 253/2000/ES Európskeho parlamentu a Rady[4] ustanovuje, že pomoc spoločenstva na realizáciu projektov vybratých pre finančnú podporu podľa akčného programu spoločenstva v oblasti vzdelávania s názvom "Sokrates" (ďalej len "program") spravidla nepresiahne 75 % z celkových nákladov na projekt, s výnimkou prípadu, ak ide o sprievodné opatrenia;(2) rozhodnutie č. 819/95/ES Európskeho parlamentu a Rady zo 14. marca 1995 o akčnom programe spoločenstva "Sokrates"[5] nepredpokladalo minimálnu úroveň spolufinancovania;(3) projekty v rámci decentralizovaných akcií programu sa nedajú realizovať bez značnej pomoci vo forme času personálu a infraštruktúrnej podpory od organizácií, ktoré sa zúčastňujú ako partneri na projekte. Podpora spoločenstva udelená týmto projektom nepokrýva náklady príspevkov takého personálu, ale môže pokryť do 100 % ostatných nákladov vzniknutých počas realizácie projektu;(4) cieľovou skupinou takýchto projektov sú predovšetkým malé inštitúcie, ako napr. školy a inštitúcie vzdelávania dospelých, ktoré majú vo všeobecnosti obmedzené administratívne zdroje;(5) spoločenstvo doteraz nevyžadovalo od inštitúcií zúčastnených sa na projektoch v rámci decentralizovaných akcií programu, aby poskytovali informácie o nákladoch, týkajúcich sa príspevku personálu, ktorého služby sú využívané na účely realizácie projektov;(6) kvóty udelené ako pomoc spoločenstva projektom v rámci decentralizovaných akcií programu sú nízke, priemerne 3 315 EUR v roku 2000;(7) Európsky parlament vo svojej rezolúcii z 28. februára 2002 o realizácii programu Sokrates vyjadril svoje obavy týkajúce sa neúmerne namáhavých administratívnych postupov pre príjemcov malých grantov, osobitne podľa akcie Comenius, a vyzval Komisiu, aby navrhla legislatívne zmeny potrebné na zrušenie požiadavky spolufinancovania takýchto grantov;(8) Komisia vo svojej Bielej knihe - časť II - Akčný plán s názvom "Reforma Komisie" sa zaviazala zlepšiť a zjednodušiť vnútorné a vonkajšie postupy v takej miere, v akej sa vzťahujú na ostatné inštitúcie, členské štáty a občanov;(9) nie je v súlade so zásadami zjednodušenia a proporcionality uplatňovať novú požiadavku na inštitúcie zúčastnené na projektoch v rámci decentralizovaných akcií programu podieľať sa na príspevku personálom zamestnaným týmito inštitúciami s cieľom ich realizácie len preto, aby sa ukázalo, že pomoc spoločenstva bežne nepresahuje 75 % celkových nákladov projektu;(10) preto je potrebné zmeniť a doplniť ustanovenie obsiahnuté v prvom odseku oddielu IV, bod B.2 prílohy na rozhodnutiu č. 253/2000/ES, aby sa umožnila primeraná pružnosť pri uplatňovaní tejto požiadavky spolufinancovania,ROZHODLI TAKTO:Článok 1Prvý odsek oddielu IV bod B.2 prílohy k rozhodnutiu č. 253/2000/ES sa nahrádza takto:"Finančná pomoc spoločenstva udelená na projekty podľa tohto programu je spravidla zameraná čiastočne na náhradu predpokladaných nákladov potrebných na vykonanie príslušných aktivít a môže pokrývať obdobie troch rokov, v závislosti od pravidelnej kontroly dosiahnutého pokroku. Príspevok príjemcu môže mať v súlade so zásadou spolufinancovania podobu poskytnutia personálu a/alebo infraštruktúry potrebnej na realizáciu projektu. Pomoc sa smie udeliť vopred, aby sa umožnilo uskutočnenie prípravnej kontroly vzhľadom na predmetný projekt."Článok 2Toto rozhodnutie nadobúda účinnosť v dvadsiaty deň nasledujúci po jeho uverejnení v Úradnom vestníku Európskych spoločenstiev.V Bruseli 27. februára 2003Za Európsky parlament Za Radupredseda predsedaP. COX M. CHRISOCHODIS[1] Ú. v. ES C 203 E, 27.8.2002, s. 133.[2] Ú. v. ES C 241, 7.10.2002, s. 97.[3] Stanovisko Európskeho parlamentu z 3. septembra 2002 (zatiaľ neuverejnené v úradnom vestníku) a rozhodnutie Rady z 27. februára 2003.[4] Ú. v. ES L 28, 3.2.2000, s. 1.[5] Ú. v. ES L 87, 20.4.1995, s. 10. Rozhodnutie naposledy zmenené a doplnené rozhodnutím č. 68/2000/ES (Ú. v. ES L 10, 14.1.2000, s. 1).


title: Rozhodnutie Rady (EÚ) 2016/1062 z 24. mája 2016 o uzavretí Dohody o partnerstve v odvetví udržateľného rybolovu medzi Európskou úniou a Libérijskou republikou a vykonávacieho protokolu k tejto dohode v mene Európskej únie

text:
               1.7.2016

               SK

               Úradný vestník Európskej únie

               L 177/1

         ROZHODNUTIE RADY (EÚ) 2016/1062
   z 24. mája 2016
   o uzavretí Dohody o partnerstve v odvetví udržateľného rybolovu medzi Európskou úniou a Libérijskou republikou a vykonávacieho protokolu k tejto dohode v mene Európskej únie
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 v spojení s článkom 218 ods. 6 druhým pododsekom písm. a) a článkom 218 ods. 7,
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Únia a Libérijská republika dojednali dohodu o partnerstve v odvetví udržateľného rybolovu (ďalej len „dohoda“) a vykonávací protokol k tejto dohode (ďalej len „protokol“), ktorými sa plavidlám Únie poskytujú rybolovné možnosti vo vodách, nad ktorými vykonáva Libérijská republika svoju zvrchovanosť alebo jurisdikciu v oblasti rybolovu.

               (2)

               Dohoda a protokol boli podpísané v súlade s rozhodnutím Rady (EÚ) 2015/2312 (2) a vykonávajú sa predbežne od 9. decembra 2015.

               (3)

               Dohodou sa zriadil spoločný výbor, ktorý je zodpovedný za monitorovanie, vykonávanie, interpretáciu a uplatňovanie dohody. Spoločný výbor môže schvaľovať určité zmeny protokolu. S cieľom uľahčiť schválenie takýchto zmien je vhodné splnomocniť Komisiu, aby tieto zmeny mohla za určitých podmienok schvaľovať podľa zjednodušeného postupu.

               (4)

               Dohoda a protokol by sa mali schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda o partnerstve v odvetví udržateľného rybolovu medzi Európskou úniou a Libérijskou republikou a vykonávací protokol k tejto dohode.
   Článok 2
   Predseda Rady vykoná v mene Únie oznámenia podľa článku 16 dohody a článku 13 protokolu (3).
   Článok 3
   S výhradou ustanovení a podmienok uvedených v prílohe k tomuto rozhodnutiu je Komisia splnomocnená schvaľovať v mene Únie zmeny protokolu v rámci spoločného výboru.
   Článok 4
   Toto rozhodnutie nadobúda účinnosť tretím dňom po jeho uverejnení v Úradnom vestníku Európskej únie.

      V Bruseli 24. mája 2016

            Za Radu

            predseda

         A.G. KOENDERS

      (1)  Súhlas z 10. mája 2016 (zatiaľ neuverejnený v úradnom vestníku).

      (2)  Rozhodnutie Rady (EÚ) 2015/2312 z 30. novembra 2015 podpise v mene Európskej únie a predbežnom vykonávaní Dohody o partnerstve v odvetví udržateľného rybolovu medzi Európskou úniou a Libérijskou republikou a vykonávacieho protokolu k tejto dohode (Ú. v. EÚ L 328, 12.12.2015, s. 1).

      (3)  Dátum nadobudnutia účinnosti dohody a protokolu uverejní Generálny sekretariát Rady v Úradnom vestníku Európskej únie.

      PRÍLOHA

         Rozsah zverenej právomoci a postup na stanovenie pozície Únie v spoločnom výbore

                  1.

                  Komisia sa oprávňuje rokovať s Libérijskou republikou a vo vhodných prípadoch a pri dodržaní bodu 3 tejto prílohy schvaľovať zmeny protokolu týkajúce sa týchto otázok:

                              a)

                              revízia rybolovných možností a následne príslušného finančného príspevku a rozhodnutie o experimentálnom rybolove v súlade s článkami 6 a 7 protokolu;

                              b)

                              rozhodnutie o podrobných pravidlách sektorovej podpory v súlade s článkom 4 protokolu;

                              c)

                              rozhodnutie o opatreniach s cieľom zabezpečiť udržateľné riadenie rybolovných zdrojov v súlade s článkom 5 ods. 5 protokolu;

                              d)

                              rozhodnutie o technických ustanoveniach protokolu a prílohy k nemu v súlade s článkom 6 ods. 2 protokolu.

                  2.

                  Únia v rámci spoločného výboru:

                              a)

                              koná v súlade s cieľmi, ktoré sleduje v rámci spoločnej rybárskej politiky;

                              b)

                              koná v súlade so závermi Rady z 19. marca 2012 o oznámení o vonkajšom rozmere spoločnej rybárskej politiky;

                              c)

                              podporuje pozície, ktoré zodpovedajú relevantným pravidlám prijatým regionálnymi organizáciami riadenia rybolovu a v rámci spoločného riadenia pobrežnými štátmi.

                  3.

                  Ak sa počas zasadnutia spoločného výboru plánuje prijať rozhodnutie o zmene protokolu podľa bodu 1, prijmú sa potrebné opatrenia, aby pozícia, ktorá sa bude zastávať v mene Únie, zohľadňovala najnovšie štatistické, biologické a iné relevantné údaje, ktoré boli zaslané Komisii.
                  Na uvedený účel a na základe uvedených informácií predložia útvary Komisie Rade alebo jej prípravným orgánom na zváženie a schválenie dokument, v ktorom sa uvedú podrobnosti navrhovanej pozície Únie, a to v dostatočnom predstihu pred príslušným zasadnutím spoločného výboru.
                  V súvislosti s otázkami uvedenými v bode 1 písm. a) schvaľuje Rada navrhnutú pozíciu Únie kvalifikovanou väčšinou hlasov. V prípade ostatných otázok sa pozícia Únie navrhnutá v prípravnom dokumente považuje za schválenú, pokiaľ členské štáty v počte blokujúcej menšiny nevznesú námietku počas zasadnutia prípravného orgánu Rady alebo do 20 dní od prijatia prípravného dokumentu, podľa toho, čo nastane skôr. Ak sa vznesie takáto námietka, vec sa predloží Rade.
                  Ak v priebehu ďalších zasadnutí ani na mieste nemožno dosiahnuť dohodu o tom, aby sa v pozícii Únie zohľadnili nové prvky, vec sa postúpi Rade alebo jej prípravným orgánom.

                  4.

                  Komisia sa vyzýva, aby v náležitom čase prijala všetky potrebné kroky nadväzujúce na rozhodnutie spoločného výboru, a to v prípade potreby aj vrátane uverejnenia príslušného rozhodnutia v Úradnom vestníku Európskej únie a predloženia návrhu potrebného na vykonanie uvedeného rozhodnutia.


title: 2009/914/ES: Rozhodnutie Rady z  30. novembra 2009 , ktorým sa mení a dopĺňa rozhodnutie Výkonného výboru zriadeného na základe Schengenského dohovoru z roku 1990, ktorým sa mení a dopĺňa finančné nariadenie v súvislosti s nákladmi na zriadenie a prevádzku technickej podpornej jednotky pre Schengenský informačný systém (C.SIS)

text:
               10.12.2009

               SK

               Úradný vestník Európskej únie

               L 323/6

      ROZHODNUTIE RADY

   z 30. novembra 2009,
   ktorým sa mení a dopĺňa rozhodnutie Výkonného výboru zriadeného na základe Schengenského dohovoru z roku 1990, ktorým sa mení a dopĺňa finančné nariadenie v súvislosti s nákladmi na zriadenie a prevádzku technickej podpornej jednotky pre Schengenský informačný systém (C.SIS)
   (2009/914/ES)
   RADA EURÓPSKEJ ÚNIE,
   so zreteľom na článok 119 Dohovoru, ktorým sa vykonáva Schengenská dohoda zo 14. júna 1985 uzatvorená medzi vládami štátov hospodárskej únie Beneluxu, Nemeckej spolkovej republiky a Francúzskej republiky o postupnom zrušení kontrol na ich spoločných hraniciach (ďalej len „Schengenský dohovor z roku 1990“) (1),
   keďže:

               (1)

               V článku 119 Schengenského dohovoru z roku 1990 sa ustanovuje, že náklady na zriadenie a prevádzku C.SIS uvedenej v ustanoveniach článku 92 ods. 3 sú spoločne hradené zmluvnými stranami.

               (2)

               Finančné záväzky vyplývajúce zo zriadenia a prevádzky C.SIS upravuje osobitné finančné nariadenie, ktoré bolo zmenené a doplnené rozhodnutím schengenského výkonného výboru z 15. decembra 1997 o zmene a doplnení finančného nariadenia o C.SIS (2) (ďalej len „finančné nariadenie o C.SIS“).

               (3)

               Finančné nariadenie o C.SIS sa vzťahuje na Dánsko, Fínsko a Švédsko a na Island a Nórsko na základe rozhodnutia Rady 2000/777/ES (3), na Českú republiku, Estónsku republiku, Lotyšskú republiku, Litovskú republiku, Maďarskú republiku, Maltskú republiku, Poľskú republiku, Slovinskú republiku a Slovenskú republiku na základe rozhodnutia Rady 2007/471/ES (4) a na Švajčiarsko na základe rozhodnutia Rady 2008/421/ES (5).

               (4)

               Bulharsko a Rumunsko sa majú začleniť do Schengenského informačného systému prvej generácie (SIS 1+) k dátumu, ktorý stanoví Rada v súlade s článkom 4 ods. 2 aktu o pristúpení z roku 2005 v rámci systému SIS 1+.

               (5)

               Od uvedeného dátumu by sa Bulharsko a Rumunsko mali zúčastňovať finančného nariadenia o C.SIS.

               (6)

               Je opodstatnené, aby Bulharsko a Rumunsko prispievali na náklady na C.SIS, ktoré sa vynaložili v minulosti. Keďže ale pristúpili k Európskej únii až v roku 2007, považuje sa primerané, aby na náklady vynaložené v minulosti v súvislosti so zriadením C.SIS prispievali od 1. januára 2007. Rovnako sa považuje za opodstatnené, aby na prevádzkové náklady vynaložené v minulosti prispievali od 1. januára 2010.

               (7)

               Lichtenštajnsko by sa malo zúčastňovať na ustanoveniach schengenského acquis súvisiacich so Schengenským informačným systémom odo dňa, ktorý Rada určí v súlade s článkom 10 Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis. Od uvedeného dňa by sa Lichtenštajnsko malo zúčastňovať na finančnom nariadení C.SIS.

               (8)

               Je opodstatnené, aby Lichtenštajnsko prispievalo na náklady, ktoré sa vynaložili v minulosti. Keďže ale bol protokol podpísaný 28. februára 2008, považuje sa primerané, aby na náklady vynaložené v minulosti v súvislosti so zriadením C.SIS prispievalo od 1. januára 2008. Rovnako sa považuje za opodstatnené, aby na prevádzkové náklady prispievalo od 1. januára 2010.

               (9)

               Pokiaľ ide o Island a Nórsko, toto rozhodnutie predstavuje vývoj ustanovení schengenského acquis v zmysle Dohody uzavretej medzi Radou Európskej únie a Islandskou republikou a Nórskym kráľovstvom o pridružení Islandskej republiky a Nórskeho kráľovstva pri vykonávaní, uplatňovaní a rozvoji schengenského acquis
                   (6), ktoré patria do oblasti uvedenej v článku 1 bode G rozhodnutia Rady 1999/437/ES zo 17. mája 1999 o určitých vykonávacích predpisoch k tejto dohode (7).

               (10)

               Pokiaľ ide o Švajčiarsko, toto rozhodnutie predstavuje vývoj ustanovení schengenského acquis v zmysle Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (8), ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutí Rady 2008/146/ES (9) a 2008/149/SVV (10).

               (11)

               Pokiaľ ide o Lichtenštajnsko, toto rozhodnutie predstavuje vývoj ustanovení schengenského acquis v zmysle Protokolu podpísaného medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis, ktoré patria do oblasti uvedenej v článku 1 bode G rozhodnutia 1999/437/ES v spojení s článkom 3 rozhodnutí Rady 2008/261/ES (11) a 2008/262/SVV (12).

               (12)

               Spojené kráľovstvo sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a Zmluve o založení Európskeho spoločenstva, a v súlade s článkom 8 ods. 2 rozhodnutia Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis
                   (13).

               (13)

               Írsko sa zúčastňuje na tomto rozhodnutí v súlade s článkom 5 Protokolu, ktorým sa začleňuje schengenské acquis do rámca Európskej únie, ktorý je pripojený k Zmluve o Európskej únii a Zmluve o založení Európskeho spoločenstva, a v súlade s článkom 6 ods. 2 rozhodnutia Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis
                   (14).

               (14)

               Pokiaľ ide o Cyperskú republiku, toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 3 ods. 2 aktu o pristúpení z roku 2003.

               (15)

               Toto rozhodnutie predstavuje akt, ktorý je založený na schengenskom acquis alebo s ním inak súvisí v zmysle článku 4 ods. 2 aktu o pristúpení z roku 2005,

         ROZHODLA TAKTO:
   Článok 1
   V hlave I bode 3 finančného nariadenia o C.SIS sa dopĺňajú tieto zarážky:

               „—

               v prípade Bulharska a Rumunska sa tento príspevok vypočíta len na základe nákladov vynaložených na zriadenie C.SIS od 1. januára 2007. Tieto členské štáty prispievajú aj na prevádzkové náklady C.SIS vynaložené od 1. januára 2010,

               —

               v prípade Lichtenštajnska sa tento príspevok vypočíta len na základe nákladov vynaložených na zriadenie C.SIS od 1. januára 2008. Lichtenštajnsko prispieva aj na prevádzkové náklady C.SIS vynaložené od 1. januára 2010.“

         Článok 2
   V hlave II bode 2 poslednom odseku a v hlave III bode 2 ôsmom odseku sa príjemca nahrádza takto:

      „Ministère de l'Intérieur, Direction des systèmes d'information et de communications
      (Ministerstvo vnútra, odbor informačných a komunikačných systémov)“

   Článok 3
   V rozhodnutí sa výraz „vo francúzskych frankoch“ nahrádza výrazom „v eurách“ a výraz „frankov“ sa nahrádza výrazom „eur“.
   Článok 4
   Zmeny a doplnenia týkajúce sa Lichtenštajnska nadobudnú účinnosť, keď nadobudne platnosť Protokol medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis.
   Článok 5
   Toto rozhodnutie nadobúda účinnosť dňom jeho prijatia.
   Uverejní sa v Úradnom vestníku Európskej únie.

      V Bruseli 30. novembra 2009

            Za Radu

            predsedníčka

         B. ASK

      (1)  Ú. v. ES L 239, 22.9.2000, s. 19.

      (2)  Ú. v. ES L 239, 22.9.2000, s. 444.

      (3)  Ú. v. ES L 309, 9.12.2000, s. 24.

      (4)  Ú. v. EÚ L 179, 7.7.2007, s. 46.

      (5)  Ú. v. EÚ L 149, 7.6.2008, s. 74.

      (6)  Ú. v. ES L 176, 10.7.1999, s. 36.

      (7)  Ú. v. ES L 176, 10.7.1999, s. 31.

      (8)  Ú. v. EÚ L 53, 27.2.2008, s. 52.

      (9)  Rozhodnutie Rady 2008/146/ES z 28. januára 2008 o uzavretí v mene Európskeho spoločenstva Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 1).

      (10)  Rozhodnutie Rady 2008/149/SVV z 28. januára 2008 o uzavretí v mene Európskej únie Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 53, 27.2.2008, s. 50).

      (11)  Rozhodnutie Rady 2008/261/ES z 28. februára 2008 o podpise v mene Európskeho spoločenstva a o predbežnom vykonávaní niektorých ustanovení Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 83, 26.3.2008, s. 3).

      (12)  Rozhodnutie Rady 2008/262/SVV z 28. februára 2008 o podpise v mene Európskej únie a o predbežnom vykonávaní niektorých ustanovení Protokolu medzi Európskou úniou, Európskym spoločenstvom, Švajčiarskou konfederáciou a Lichtenštajnským kniežatstvom o pristúpení Lichtenštajnského kniežatstva k Dohode medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis (Ú. v. EÚ L 83, 26.3.2008, s. 5).

      (13)  Ú. v. ES L 131, 1.6.2000, s. 43.

      (14)  Ú. v. ES L 64, 7.3.2002, s. 20.


title: 2010/811/EÚ: Rozhodnutie Európskeho parlamentu a Rady z  15. decembra 2010 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/018 DE/Heidelberger Druckmaschinen, Nemecko)

text:
               28.12.2010

               SK

               Úradný vestník Európskej únie

               L 342/23

         ROZHODNUTIE EURÓPSKEHO PARLAMENTU A RADY
   z 15. decembra 2010
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/018 DE/Heidelberger Druckmaschinen, Nemecko)
   (2010/811/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri ich opätovnom začleňovaní sa na trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pracovníkom prepusteným v priamom dôsledku celosvetovej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Nemecko podalo 27. mája 2010 žiadosť o mobilizáciu EGF v súvislosti s prepúšťaním v podniku Heidelberger Druckmaschinen a do 1. júla 2010 ju dopĺňalo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 8 308 555 EUR.

               (5)

               EGF by sa mal preto mobilizovať s cieľom poskytnúť finančný príspevok v súvislosti so žiadosťou Nemecka,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii s cieľom poskytnúť sumu 8 308 555 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 15. decembra 2010

            Za Európsky parlament

            predseda

         J. BUZEK

            Za Radu

            predseda

         O. CHASTEL

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: 2009/123/ES: Rozhodnutie Rady z  10. februára 2009 , ktorým sa vymenúva portugalský náhradník Výboru regiónov

text:
               13.2.2009

               SK

               Úradný vestník Európskej únie

               L 42/17

      ROZHODNUTIE RADY

   z 10. februára 2009,
   ktorým sa vymenúva portugalský náhradník Výboru regiónov
   (2009/123/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh portugalskej vlády,
   keďže:

               (1)

               Rada 24. januára 2006 prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku skončenia funkčného obdobia pána Vasca CORDEIRA sa uvoľnilo miesto náhradníka Výboru regiónov,

         ROZHODLA TAKTO:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2010, vymenúva:

               —

               pán André Jorge DIONÍSIO BRADFORD, Secretário Regional da Presidência, Ponta Delgada, Açores.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 10. februára 2009

            Za Radu

            predseda

         M. KALOUSEK

      (1)  Ú. v. EÚ L 56, 25.2.2006, s. 75.


title: 2013/442/EÚ: Rozhodnutie Komisie z  21. augusta 2013 o vytvorení ročných zoznamov priorít na vypracovanie sieťových predpisov a usmernení na rok 2014  Text s významom pre EHP

text:
               22.8.2013

               SK

               Úradný vestník Európskej únie

               L 224/14

         ROZHODNUTIE KOMISIE
   z 21. augusta 2013
   o vytvorení ročných zoznamov priorít na vypracovanie sieťových predpisov a usmernení na rok 2014
   (Text s významom pre EHP)
   (2013/442/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 714/2009 z 13. júla 2009 o podmienkach prístupu do sústavy pre cezhraničné výmeny elektriny, ktorým sa zrušuje nariadenie (ES) č. 1228/2003 (1) a nariadenie Európskeho parlamentu a Rady (ES) č. 715/2009 z 13. júla 2009 o podmienkach prístupu do prepravných sietí pre zemný plyn, ktorým sa zrušuje nariadenie (ES) č. 1775/2005 (2), a najmä na ich články 6 ods. 1,
   keďže:

               (1)

               Dňa 4. februára 2011 Európska rada stanovila rok 2014 ako cieľový rok na dokončenie vnútorného trhu s elektrickou energiou a zemným plynom. Tretí energetický balík je dôležitým prvkom úsilia o dosiahnutie tohto cieľa. Aby sa umožnil voľný tok zemného plynu a elektrickej energie v Európe, je však potrebné pokračovať v tomto úsilí. Sieťové predpisy a usmernenia, ktoré sa stanovujú tretím balíkom, poskytnú príslušné pravidlá pre tento ďalší rozvoj.

               (2)

               Ako prvý krok na vypracovanie záväzných európskych sieťových predpisov musí Komisia vytvoriť v súlade s článkom 6 ods. 1 nariadenia (ES) č. 714/2009 (ďalej len „nariadenie o elektrickej energii“) a článkom 6 ods. 1 nariadenia (ES) č. 715/2009 (ďalej len „nariadenie o plyne“) ročný zoznam priorít, v ktorom sa určia oblasti, ktoré sa majú zahrnúť do vypracovania sieťových predpisov. Pri stanovovaní priorít sa Komisia musí poradiť s Agentúrou pre spoluprácu regulačných orgánov v oblasti energetiky (ďalej len „ACER“), európskou sieťou prevádzkovateľov prenosových sústav (ďalej len „ENTSO“), ktorá zodpovedá za túto problematiku, a ďalšími príslušnými zainteresovanými stranami. Týmto rozhodnutím sa stanovujú priority, o ktorých rozhodla Komisia na základe výsledku verejných konzultácií.

               (3)

               Pre plánovanie finančných prostriedkov/zdrojov je dôležité stanoviť každý rok kľúčové oblasti pre vypracovanie sieťových predpisov a usmernení. Len čo sa oblasť prvýkrát určí za dôležitú, treba začať s vymedzením jej rozsahu, aby bolo možné určiť, do akej miery je harmonizácia potrebná. V kľúčových oblastiach, v ktorých sa už začalo s vypracovaním sieťových predpisov a usmernení, sa bude v tejto činnosti pokračovať a dokončí sa.

               (4)

               Verejné konzultácie vyžadované podľa článkov 6 ods. 1 nariadenia o elektrickej energii a nariadenia o plyne prebehli v období od 2. apríla do 13. mája 2013. Komisia dostala 22 odpovedí (3).

               (5)

               V priebehu verejných konzultácií boli vznesené tieto hlavné všeobecné pripomienky:

                           a)

                           Z verejných konzultácií jasne vyplynulo, že zainteresované strany podporili cielený prístup Komisie, ktorý je založený na stanovení priorít, s cieľom zaistiť poskytnutie kľúčových prvkov, ktoré sú potrebné na dokončenie vnútorného trhu s energiou. Zúčastnené strany sa domnievajú, že Komisia v priebehu svojich konzultácií stanovila najdôležitejšie úlohy, ktoré sa musia vykonať pre ďalšiu integráciu vnútorného trhu s energiou, a do ročných zoznamov priorít na rok 2014 by sa nemali pridávať žiadne ďalšie úlohy.

                           b)

                           Niekoľko zainteresovaných strán zdôrazňuje význam správneho vykonávania už prijatých sieťových predpisov, a niektoré strany vyzývajú, aby pri zabezpečovaní koherentného vykonávania zohrávali Komisia a ACER aktívnejšiu úlohu. Zainteresované strany ďalej žiadajú jednoznačné informácie, pokiaľ ide o budúce zmeny prijatých sieťových predpisov a ich riadenie. Jedna zainteresovaná strana konštatuje naliehavú potrebu vypracovať globálny a jednotný zoznam definícií platných pre všetky sieťové predpisy.

                           c)

                           Niektoré zainteresované strany zdôraznili význam transparentného, účinného a súdržného procesu, ktorý zaručuje včasné zapojenie a úzku spoluprácu zúčastnených strán. Vyskytol sa aj názor, že je potrebné stanoviť potrebné lehoty na vypracovanie rozsiahlych sieťových predpisov poskytujúce dostatok času na konzultácie so zúčastnenými stranami. V tejto súvislosti zainteresované strany požiadali, aby súčasťou návrhov rámcových usmernení a sieťových predpisov boli príslušné posúdenia vplyvu, ktoré boli predmetom konzultácie so zainteresovanými stranami.

               (6)

               Hlavné pripomienky týkajúce sa ročného zoznamu priorít na rok 2014, pokiaľ ide o pravidlá pre elektrickú sieť, vznesené v priebehu verejných konzultácií boli:

                           a)

                           Niekoľko zainteresovaných strán vyjadrilo obavy, že pripravované sieťové predpisy neposkytujú na európskej úrovni dostatočnú úroveň harmonizácie, pričom zdôraznilo skutočnosť, že o mnohých záležitostiach (týkajúcich sa napr. hodnôt a metodiky) sa v rámci samotného predpisu nerozhoduje, ale ponecháva sa na prevádzkovateľov prenosových sústav a vnútroštátne regulačné orgány, aby o nich ďalej rozhodli/ich schválili. Zainteresované strany sa obávajú, že by to na európskej úrovni mohlo viesť k ďalšej regulačnej požiadavke, čo by skôr prehĺbilo než vyriešilo existujúce rozdiely, pokiaľ ide o riadenie siete a pravidlá usporiadania trhu.

                           b)

                           Niekoľko zainteresovaných strán vyjadrilo znepokojenie v súvislosti s možným nesúladom medzi sieťovými predpismi a uviedlo, že vypracúvanie niekoľkých sieťových predpisov podľa rovnakého rámcového usmernenia sa neukázalo ako najúčinnejší spôsob stanovenia pravidiel na európskej úrovni, a preto navrhlo, aby sa vypracoval len jeden sieťový predpis v súlade s príslušným rámcovým usmernením. Niektoré zdôraznili, že na to, aby sa zabezpečila konzistentnosť, sa aspoň niektoré sieťové predpisy musia vypracovať spoločne, ako napr. pravidlá týkajúce sa požiadaviek na výrobcov, pravidlá (predbežného) dlhodobejšieho prideľovania kapacity, pravidlá vyrovnávania a pravidlá týkajúce sa požiadaviek pre núdzové situácie.

                           c)

                           Niekoľko zainteresovaných strán podporuje vypracovanie pravidiel týkajúcich sa harmonizovaných štruktúr prepravných taríf, keďže existujúca rôznorodosť štruktúr taríf vytvára pre výrobcov elektrickej energie v EÚ rôzne podmienky, keďže niektorí musia napr. platiť sieťové tarify a iní nie.

                           d)

                           Zástupcovia ENTSO pre elektrickú energiu (ďalej len „ENTSO-E“) vyjadrili obavu, že ročný zoznam priorít na rok 2014 neobsahuje pravidlá týkajúce sa investičných stimulov, ktoré boli súčasťou zoznamu na rok 2013. Zastávajú názor, že spoliehanie sa na proces stanovený novým nariadením o usmerneniach pre transeurópsku energetickú infraštruktúru (4) (ďalej len „nariadenie o TEN-E“), podľa ktorého EK môže vydať usmernenia v prípade, že sa domnieva, že metodika, ktorá je založená na odporúčaniach najlepších postupov od ACER a ktorú majú národné regulačné orgány uverejniť do 31. marca 2014, nestačí na zabezpečenie včasného vykonávania projektov spoločného záujmu, ohrozuje efektívnosť celého nariadenia o TEN-E.

               (7)

               Hlavné pripomienky týkajúce sa ročného zoznamu priorít na rok 2014, pokiaľ ide o pravidlá pre plynárenskú sieť, vznesené v priebehu verejnej konzultácie boli:

                           a)

                           Väčšina zainteresovaných strán víta, že do ročného zoznamu priorít na rok 2014 bola začlenená prahová kapacita, a zdôrazňuje, že pravidlá musia byť v rámci ich prípravy podrobne prekonzultované so zainteresovanými stranami a musia byť v súlade so sieťovým predpisom týkajúcim sa mechanizmov prideľovania kapacít. Niekoľko zainteresovaných strán vrátane zástupcov ENTSO pre plyn (ďalej len „ENTSOG“) upozornilo na silné vzájomné prepojenie pravidiel týkajúcich sa taríf a prahovej kapacity a skutočnosť, že je potrebné venovať pozornosť súladu medzi obidvomi oblasťami.

                           b)

                           Niekoľko zainteresovaných strán vrátane zástupcov ENTSOG podporujú myšlienku, aby sa v roku 2014 vykonalo vymedzenie rozsahu pôsobnosti pravidiel obchodovania s cieľom zistiť, či sú potrebné harmonizované európske pravidlá pre návrhy produktov a zmlúv týkajúcich sa kapacity, pokiaľ ide o pevnosť, obmedzenia prideľovania a sekundárne trhy. V rozsahu pôsobnosti sa musia zohľadniť skúseností získané pri vykonávaní sieťového predpisu o mechanizmoch prideľovania kapacity a o vyrovnávaní a možných vplyvoch stále narastajúceho prenikania elektrickej energie z obnoviteľných zdrojov na trhy s elektrickou energiou. Jedna zainteresovaná strana navrhuje vykonať postupnú analýzu rozdielov v zmluvných podmienkach a procesoch prevádzkovateľov prenosových sústav v každom prepojovacom bode. Zástupcovia ENTSOG žiadajú, aby sa uznala skutočnosť, že nezhody týkajúce sa kapacity a rôzne úrovne pevnosti sú nevyhnutným dôsledkom implementácie vstupno-výstupných systémov. Jedna zainteresovaná strana sa výrazne postavila proti ďalšej harmonizácii návrhov produktov a zmlúv týkajúcich sa kapacity, keďže je to nežiaduce a viedlo by to k nedostatočnej ponuke pevnej kapacity a nakoniec k neefektívnym investíciám. Okrem toho sa uviedlo, že pravidlá obchodovania by nemali proces vykonávania nariadenia Európskeho parlamentu a Rady (EÚ) č. 1227/2011 (5) o integrite a transparentnosti veľkoobchodného trhu s energiou ešte viac komplikovať.

                           c)

                           Jedna zainteresovaná strana žiada sieťový predpis pre kvalitu plynu a sieťový predpis pre účinnosť referenčných úrovní vrátane ich taríf, aby sa dosiahol cieľ vnútorného trhu účinným a efektívnym spôsobom, pričom ako prvý krok sa navrhuje udeliť agentúre ACER mandát na vykonanie porovnania všetkých európskych prevádzkovateľov prenosových sústav vrátane všetkých poskytovaných služieb.

                           d)

                           Jedna zainteresovaná strana navrhuje začleniť do zoznamu priorít vypracovanie usmernení na riešenie situácie s historickými zmluvami v súlade s článkom 23 ods. 1 nariadenia (ES) č. 715/2009.

               (8)

               I keď sa toto rozhodnutie zameriava len na stanovenie ročných zoznamov priorít pre rok 2014, Komisia so zainteresovanými stranami prekonzultovala aj potrebu možného rozsahu pôsobnosti sieťových predpisov a usmernení, ktoré môžu predstavovať kľúčové oblasti po roku 2014 s cieľom umožniť agentúre ACER určiť rozsah pôsobnosti vo svojom pracovnom programe na rok 2014.

               (9)

               Hlavné pripomienky týkajúce sa možnej oblasti pôsobnosti a potreby sieťových predpisov a usmernení po roku 2014, pokiaľ ide o pravidlá pre elektrickú sieť, vznesené v priebehu verejných konzultácií boli:

                           a)

                           Niektoré zainteresované strany uvítali pravidlá pre stanovenie zásad na posudzovanie adekvátnosti prenosových sietí, a teda aj požiadavky na tretie strany. Ďalšie zainteresované strany zastávajú názor, že pravidlá týkajúce sa rezervných kapacít, adekvátnosti a mechanizmov kapacity nie sú začlenené do článku 8 ods. 6 nariadenia o elektrickej energii a nariadenia o plyne, a preto sa nejavia právne primerané a skôr spadajú do právomoci vlád jednotlivých štátov.

                           b)

                           Niekoľko zainteresovaných strán žiada objasniť, čo bude súčasťou pravidiel o prevádzkovej koordinácii.

                           c)

                           Jedna zainteresovaná strana navrhuje vypracovať pravidlá verejného obstarávania, obchodovania a riadenia doplnkových služieb, ako aj všetkých druhov služieb flexibility a kapacity s celkovým cieľom rozvinúť európsky trh pre podporné služby sietí vrátane vyrovnávania a všetkých druhov služieb flexibility.

               (10)

               Hlavné pripomienky týkajúce sa možného rozsahu pôsobnosti a potreby sieťových predpisov a usmernení po roku 2014, pokiaľ ide o pravidlá pre plynárenskú sieť, vznesené v priebehu verejných konzultácií boli:

                           a)

                           Niekoľko zainteresovaných strán zastávalo názor, že pravidlá týkajúce sa sieťového pripojenia a postupov v núdzových situáciách musia byť v súlade s nariadením Európskeho parlamentu a Rady (EÚ) č. 994/2010 (6) o opatreniach na zaistenie bezpečnosti dodávky plynu.

                           b)

                           Zainteresované strany spochybnili rozsah pôsobnosti pravidiel týkajúcich sa sieťového pripojenia, pokiaľ ide o poskytovanie miestnych signálov, a nepodporili vypracovanie takýchto pravidiel.

               (11)

               Vzhľadom na odpovede zainteresovaných strán, z ktorých vyplynulo, že podporujú stanovenie priorít s cieľom zabezpečiť kľúčové prvky, ktoré sú potrebné na dokončenie vnútorného trhu s energiou do roku 2014, a uznávajú rôzne opatrenia potrebné na jeho dokončenie, vzhľadom na obmedzenie zdrojov, skutočnosť, že už prijaté sieťové predpisy a usmernenia si budú vyžadovať zdroje, aby mohli byť náležite vykonávané, a skutočnosť, že aj keby boli do ročného zoznamu priorít na rok 2014 pridané nové oblasti, nemuselo by to viesť k prijatiu usmernenia alebo sieťového predpisu do roku 2014,

         PRIJALA TOTO ROZHODNUTIE:
   Článok 1
   Komisia s cieľom vypracovať harmonizované pravidlá pre elektrickú energiu stanovuje na rok 2014 tento zoznam priorít:

               —

               pravidlá prideľovania kapacity a riadenia preťaženia vrátane správy pre trhy na nasledujúci deň a v priebehu dňa, a to aj pre výpočet kapacity (fáza prijatia Komisiou),

               —

               pravidlá pripojenia k sieti:

                           —

                           pravidlá týkajúce sa požiadaviek na výrobcov (fáza prijatia Komisiou),

                           —

                           pravidlá týkajúce sa pripojenia prevádzkovateľa distribučnej sústavy a priemyselného odberu (fáza prijatia Komisiou),

                           —

                           pravidlá pripojenia prenosovej sústavy vysokého napätia pre jednosmerný prúd (dokončiť sieťový predpis a začať fázu prijatia Komisiou),

               —

               pravidlá týkajúce sa prevádzky sústavy (7):

                           —

                           pravidlá prevádzkovej bezpečnosti (fáza prijatia Komisiou),

                           —

                           pravidlá pre prevádzkové plánovanie a harmonogramy (fáza prijatia Komisiou),

                           —

                           pravidlá kontroly frekvencie odberu a rezervných kapacít (fáza prijatia Komisiou),

                           —

                           pravidlá týkajúce sa požiadaviek a postupov v prípade núdzových situácií (dokončiť sieťový predpis a začať fázu prijatia Komisiou),

               —

               pravidlá vyrovnávania vrátane pravidiel týkajúcich sa rezervného výkonu v súvislosti so sieťou (fáza prijatia Komisiou),

               —

               pravidlá pre dlhodobejšie (predbežné) prideľovanie kapacity (fáza prijatia Komisiou),

               —

               pravidlá týkajúce sa harmonizovaných štruktúr prepravných taríf (vymedzenie rozsahu pôsobnosti vykonané agentúrou ACER s cieľom pripraviť rámcové usmernenie (8)).

         Článok 2
   Keďže sa predpokladá, že v roku 2013 sa prijmú harmonizované pravidlá prideľovania kapacity a vyrovnávania, Komisia s cieľom vypracovať harmonizované pravidlá pre plyn stanovuje na rok 2014 tento zoznam priorít:

               —

               pravidlá týkajúce sa interoperability a výmeny údajov (fáza prijatia Komisiou),

               —

               pravidlá týkajúce sa harmonizovaných štruktúr prepravných taríf (vypracovanie sieťového predpisu sieťou ENTSOG),

               —

               pravidlá týkajúce sa trhovo orientovaného prístupu k prideľovaniu „novovybudovaných“ kapacít prepravy plynu (vypracovanie zmeny sieťového predpisu o mechanizmoch prideľovania kapacity agentúrou ACER a sieťou ENTSOG, ako aj začlenenie príslušných tarifných pravidiel do sieťového predpisu o štruktúrach prepravných taríf) v EÚ,

               —

               pravidlá obchodovania týkajúce sa technických a prevádzkových ustanovení v súvislosti so službami prístupu do siete a s vyrovnávaním sústavy (vymedzenie rozsahu pôsobnosti vykonané agentúrou ACER s cieľom identifikovať, či sú potrebné záväzné pravidlá EÚ pre ďalšiu harmonizáciu návrhov produktov a zmlúv týkajúcich sa kapacity, pokiaľ ide o pevnosť, obmedzenia prideľovania alebo sekundárne trhy, pri zohľadnení vykonávania usmernení pre postupy riadenia preťaženia a pre sieťové predpisy o mechanizmoch prideľovania kapacity a o vyrovnávaní).

         Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

      V Bruseli 21. augusta 2013

            Za Komisiu

            predseda

         José Manuel BARROSO

      (1)  Ú. v. EÚ L 211, 14.8.2009, s. 15.

      (2)  Ú. v. EÚ L 211, 14.8.2009, s. 36.

      (3)  Odpovede sú zverejnené na adrese:
   http://ec.europa.eu/energy/gas_electricity/consultations/20130513_network_codes_en.htm

      (4)  Ú. v. EÚ L 115, 25.4.2013, s. 39.

      (5)  Ú. v. EÚ L 326, 8.12.2011, s. 1.

      (6)  Ú. v. EÚ L 295, 12.11.2010, s. 1.

      (7)  Pravidlá prevádzkovej odbornej prípravy a týkajúce sa požiadaviek a prevádzkových postupov v prípade núdzových situácií sa vypracujú neskôr.

      (8)  Pokiaľ ide o pravidlá týkajúce sa investičných stimulov, v nariadení o TEN-E, najmä v článku 13 sa stanovujú pravidlá s cieľom zabezpečiť, že projektom infraštruktúry spoločného záujmu v oblasti plynu a elektrickej energie, ktoré predstavujú väčšie riziko ako obyčajne, sa udelia vhodné stimuly. V tejto súvislosti sa v nariadení o TEN-E stanovujú tieto úlohy:

               —

               Každý vnútroštátny regulačný orgán má predložiť podľa možnosti do 31. júla 2013 agentúre ACER svoju metodiku a kritériá používané na hodnotenie investícií a vyšších rizík uvedených projektov.

               —

               ACER má uľahčiť výmenu osvedčených postupov a vypracovať odporúčania do 31. decembra 2013.

               —

               Každý vnútroštátny regulačný orgán má uverejniť svoju metodiku a kritériá používané na hodnotenie investícií a vyšších rizík uvedených projektov do 31. marca 2014.

         Na základe výsledku uvedených úloh Európska komisia rozhodne, či je potrebné vydať právne záväzné usmernenia.